|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov, správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad | |
|  | Číslo: 128-90-455/2018-05 | Dátum: 07.03.2018 |

Podľa článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov v oblasti základného a stredného vzdelávania a výchovy v Autonómnej pokrajine Vojvodine (Úradný vestník APV číslo 6/17), článku 3 Pokrajinského parlamentného uznesenia o pridelení rozpočtových prostriedkov organizáciám národnostných menšín – národnostných spoločenstiev (Úradný vestník APV číslo 14/2015) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2018 (Úradný vestník APV číslo 57/2017) Pokrajinský sekretariát vdelávania, predpisov, správy a národnostných menšín - národnostných spoločenstiev vypísal

**SÚBEH**

**NA FINANCOVANIE A SPOLUFINANCOVANIE PROGRAMOV A PROJEKTOV ZDRUŽENÍ V OBLASTI ZÁKLADNÉHO A STREDNÉHO VZDELÁVANIA A NA SPOLUFINANCOVANIE ORGANIZÁCIÍ NÁRODNOSTNÝCH MENŠÍN – NÁRODNOSTNÝCH SPOLOČENSTIEV V AUTONÓMNEJ POKRAJINE VOJVODINE NA ROK 2018**

Pokrajinský sekretariát vdelávania, predpisov, správy a národnostných menšín - národnostných spoločenstiev (ďalej sekretariát) bude v súlade s finančným plánom a finančnými možnosťami v rozpočtovom roku 2018 financovať a spolufinancovať združenia so sídlom na území AP Vojvodinya programy a projekty v oblasti základného a stredného vzdelania na území AP Vojvodiny v sume **1.800.000,00 dinárov**.

***I) ROZVRHNUTIE PROSTRIEDKOV V OBLASTI VZDELÁVANIA***

Právo účasti na súbehu majú združenia so sídlom na území AP Vojvodiny, ktoré si ako jeden z cieľov združovania štatútom určili aktivity v oblasti vzdelávania.

Prostriedky v sume **362.500,00** dinárov sa určili na financovanie a spolufinancovanie nasledujúcich priorít:

1. modernizovať vzdelávaco-výchovnú činnosť,
2. zladiť vzdelávanie s potrebami trhu práce,
3. podporovať multikulturalizmus / medzikultúrne vzťahy a tradície, materinský jazyk príslušníkov národnostných menšín – národnostných spoločenstiev,
4. podporovať inkluzívne vzdelávanie a prevencia predčasného ukončenia školskej dochádzky vo formálnome vzdelávaní,
5. podporovať mimoškolské aktivity.

Kritériá pridelenia prostriedkov sú:

1. reakcia na tému programu / projektu,
2. vplyv navrhovaného programu / projektu,
3. kompetencie navrhovateľa a doterajšie skúsenosti.

Potrebná dokumentácia, čo sa podáva spolu s prihláškou**:**

1. fotokópia rozhodnutia o zápise Agentúrou pre obchodné registre,
2. fotokópia osvedčenia o daňovom identifikačnom čísle,
3. fotokópia výpisu zo stanov združenia, alebo ustanovujúceho aktu (kde sa určilo dosiahnutie cieľov združenia v oblasti stanovenej v súťaži), certifikovaná združením.

***II) ROZVRHNUTIE PROSTRIEDKOV V OBLASTI AKTIVÍT ORGANIZÁCIÍ NÁRODNOSTNÝCH MENŠÍN – NÁRODNOSTNÝCH SPOLOČENSTIEV***

Právo účasti na súbehu majú registrované právnické osoby – organizácie a združenia príslušníkov etnických spoločenstiev so sídlom na území AP Vojvodiny, ktorých činnosť spočíva na zachovávaní a pestovaní národnej a kultúrnej identity alebo ktorých činnosť spočíva na zachovávaní a zveľaďovaní medzietnickej tolerancie z územia AP Vojvodiny a ktorých činnosť je:

* ochraňovať a starať sa o jazyk, ľudové zvyky a tradičné remeslá,
* podporovať a povzbudzovať ľudovú tvorivosť,
* organizovať programy a projekty multikultúrneho charakteru s cieľom rozvíjať ducha tolerancie,
* prezentovať kultúrne statky veľkého významu pre národnostné spoločenstvá,
* ochraňovať a prezentovať folklórne dedičstvo,
* podporovať literárne, dramatické, divadelné, hudobné a výtvarné umenie,
* organizovať memoriály, festivaly, manifestácie, výročia, kolónie, kempingy,
* pestovať a podporovať rozvoj ochotníctva,
* vedecký a ďalší výskum,
* podporovať spoluprácu s materskou krajinou a ďalšie formy medzinárodnej spolupráce,
* publikovať v oblasti práv národnostných menšín – národnostných spoločenstiev,
* zachovávať a starať sa o medzietnickú toleranciu,
* zachovávať a starať sa o národnú a kultúrnu identitu príslušníkov rómskej komunity za účelom vykonávania pozitívnych opatrení a postupov na integráciu Rómov,
* organizovať semináre, konferencie a iné formy vedeckých a vzdelávacích akcií, resp. kultúrnych, vzdelávacích, športových a iných podujatí,
* ďalšie programy a projekty zamerané na realizáciu práv národnostných menšín.

Prostriedky v sume **1.800.000,00 dinárov**  sa určili na spolufinancovanie :

-bežnej činnosti

-obstaranie vybavenia a

-programy a projekty organizácií národnostných menšín – národnostných spoločenstiev z územia AP Vojvodiny .

Kritériá na prideľovanie finančných prostriedkov sú nasledujúce:  
- percentuálna účasť jednotlivej národnostnej menšiny – národnostného spoločenstva v celkovej menšinovej populácii vo Vojvodine,  
- početnosť jej organizácií a ich činností, v ktorých spolufinancovaní sa zúčastňujú,  
- celkové náklady na materiál,  
- priestorový charakter a význam celej akcie alebo projektu (medzinárodný, mnohonárodnostný, väčší význam, medziobecný, miestny, atď.),  
- trvanie manifestácie alebo projektu,   
- počet účastníkov manifestácie alebo projektu,  
- záujem a účasť publika,  
- kontinuita a pravidelnosť konania udalosti,  
- mediálna propagácia (televízne a rozhlasové prenosy alebo záznamy, informovanie tlače a ďalšie spôsoby prezentovania),  
- podpora a sprievodné aktivity (osobitné vystúpenie a prezentácia víťaza, gala večierky, vydávanie zborníkov, katalógov a ďalších publikácií, a podobne),  
- počet zamestnaných osôb u žiadateľa,  
- iné činnosti, manifestácie a podujatia organizované žiadateľom,  
- financovanie manifestácií zo strany iných subjektov, organizácií, fondov, sponzorov alebo darcov z krajiny alebo zahraničia.

Potrebná dokumentácia, ktorá sa odovzdáva spolu s prihláškou:

1. fotokópia rozhodnutia o zápise v Agentúre pre obchodné registre,
2. osvedčenie o daňovom identifikačnom čísle (DIČ),
3. dôkaz o otvorenom účte v komerčných bankách alebo doklad o otvorenom účte v Správe trezoru s uvedením jednotného počtu užívateľov verejných prostriedkov v správe (JB KJS).

**SPOLOČNÉ PODMIENKY SÚBEHU:**

* Prihlášky sa podávajú výhradne na súbehových formulároch sekretariátu na účely uvedené v tomto súbehu - oblasť vzdelávania tlačivo 1, pre oblasť národnostných menšín – národnostných spoločnstiev tlačivo 2
* Na súbeh sa nemôžu prihlásiť priami užívatelia rozpočtu
* Neskoré a neúplné alebo nesprávne vyplnené prihlášky, prihlášky ktoré neboli predložené oprávnenými osobami, rovnako ako prihlášky, ktoré nie sú predmetom súbehu, sa nebudú brať do úvahy
* Prihlášky uchádzačov na súbehu, ktorým sa pridelili prostriedky na základe predchádzajúcich súbehov sekretariátu, ktorí si nevysporiadali prevzaté záväzky tým súbehom alebo si načas nežiadali od sekretariátu, aby im predĺžil lehotu na realizáciu prostriedkov získaných z predchádzajúcich súbehov sekretariátu, sa nebudú rozoberať
* Sekretariát si vyhradzuje právo vyžiadať si od žiadateľa, ak je to potrebné, dodatočnú dokumentáciu a informácie, alebo vyjsť na miesto, resp. na pridelenie finančných prostriedkov určiť splnenie ďalších podmienok
* Sekretariát nie je povinný zdôvodňovať svoje rozhodnutie
* Proti rozhodnutiu o pridelení prostriedkov nemožno vzniesť žalobu
* Prihlášky na súbeh sa podávajú odo dňa zverejnenia a najneskôr do 15. novembra 2018
* Rozvrhovanie prostriedkov podľa súbehu sa bude konať po vyčerpanie prostriedkov určených súbehom, za 45 dní odo dňa podania prihlášky
* Prihlášky a priložená dokumentácia sa podávateľom nevracajú
* Jedna právnická osoba môže podať najviac jednu prihlášku
* **SPÔSOB PODÁVANIA PRIHLÁŠKY**
* Tlačivo 1 a tlačivo 2 prihlášky ako aj text súbehu si možno prebrať odo dňa zverejnenia súbehu v miestnostiach sekretariátu (kancelária 63/I) alebo na webovej adrese sekretariátu [www.puma.vojvodina.gov.rs](http://www.puma.vojvodina.gov.rs)
* Prihlášky na súbeh sa podávajú v srbskom jazyku alebo v jazyku národnostnej menšiny-národnostného spoločenstva, čo sa úradne používa v práci orgánov Autonómnej pokrajiny Vojvodiny
* Prihlášky sa odovzdávajú:

1.) osobne odovzdaním v spisovni pokrajinských orgánov správy v Novom Sade,

2) poštou na adresu: *Pokrajinský sekretariát vzdelávania, predpisov, správy a národnostných menšín – národnostných spoločenstiev, 21 000 Nový Sad, Bulvár Mihajla Pupina 16, S OZNAČENÍM: Pre súbeh na financovanie a spolufinancovanie projektov v oblasti vzdelávania alebo Pre súbeh na financovanie aktivít a práce organizácií národnostných menšín*

|  |
| --- |
| **UPLATNENIE ZÁKONA O VEREJOM OBSTARANÍ** |

Ak sa na užívateľa prostriedkov uplatňuje článok 2 odsek 1 bod 2) Zákona o verejnom obstaraní (vestník Službeni glasnik RS číslo 124/2012, 14/2015, 68/2015), resp. ak sa prostriedky uskutočnené týmto súbehom použijú na obstaranie prác, statkov a služieb a účasť tých prostriedkov presahuje viac ako 50% hodnoty obstarania, užívateľ prostriedkov sa bude pokladať za objednávateľa a je povinný uplatňovať Zákon o verejnom obstaraní.

**POSUDZOVANIE PROJEKTOV A ROZHODOVANIE O PRIDELENÍ PROSTRIEDKOV**

* Podané prihlášky rozoberá komisia zriadená pokrajinským tajomníkom vzdelávania, predpisov, správy a národnostných menšín – národnostných spoločenstiev
* Rozhodnutie o pridelení prostriedkov vynesie pokrajinský tajomník na základe návrhu súbehovej komisie
* S podávateľmi prihlášok, ktorým sa povolili prostriedky Pokrajinský sekretariát vzdelávania, predpisov, správy a národnostných menšín – národnostných spoločenstiev uzaviera zmluvu o financovaní, resp. spolufinancovaní
* Výsledky súbehu sa zverejňujú na oficiálnej webovej adrese sekretariátu.

POKRAJINSKÝ TAJOMNÍK

Mihály Nyilas